Joe Biden vrea ca bugetul de apărare al SUA să crească în 2022, ca urmare a crizei ruso-ucrainiene.
Preşedintele american Joe Biden vrea să ceară Congresului creşterea bugetului de apărare al SUA la 770 de miliarde de dolari pentru următorul an fiscal. Negocierile sunt în desfăşurare în cadrul administraţiei şi suma finală s-ar putea modifica înainte ca cererea de buget să fie făcută publică în următoarele luni. Printre priorităţile de top pentru acest buget se numără construcţia de noi nave şi portavioane din clasa Gerald Ford, dezvoltarea capacităţilor pentru războiul spaţial şi modernizarea "triadei" nucleare (submarine, rachete balistice, bombardiere).
Preşedintele american Joe Biden vrea să ceară Congresului ca bugetul de apărare al SUA să crească la 770 de miliarde de dolari pentru următorul an fiscal, deoarece Pentagonul încearcă să modernizeze armata. Decizia liderului SUA vine ca urmare a crizei ruso-ucrainene.Discuţiile bugetare se află în desfăşurare între secretarul Apărării Lloyd Austin şi Biroul de Management şi Buget al Casei Albe. Negocierile sunt în desfăşurare în cadrul administraţiei şi suma finală s-ar putea modifica înainte ca cererea de buget să fie făcută publică în următoarele luni, scrie Reuters. Bugetul apărării naţionale presupune automat creşterea salariilor personalului şi a cheltuielilor pentru tancurile M1 Abrams şi avioanele F-35 produse de Lockheed Martin Corp, precum şi fonduri crescute pentru programele de arme nucleare ale Departamentului Energiei şi cele legate de apărare. Printre priorităţile de top pentru bugetul de apărare se numără construcţia de noi nave şi portavioane din clasa Gerald Ford, dezvoltarea capacităţilor pentru războiul spaţial şi modernizarea "triadei" nucleare (submarine, rachete balistice, bombardiere). Dacă bugetul de apărare al SUA ar crește în 2022, acesta ar aduce beneficii celor mai mari contractori de apărare din SUA, inclusiv Lockheed, Northrop Grumman Corp şi General Dynamics Corp.Pentagonul intenţionează, de asemenea, să reducă costurile prin retragerea armelor, vehiculelor şi echipamentelor mai vechi, cum ar fi navele de patrulare şi avioane mai vechi precum A-10. Bugetul acordat pentru apărare în 2022 este de 715 miliarde de dolari.